a.

jūras akustiskās sistēmas, iekārtas un tām īpaši konstruētas sastāvdaļas, tas ir: 1. aktīvas (raidītāju vai raidītāju un uztvērēju) sistēmas, iekārtas un tām īpaši izstrādātas sastāvdaļas, piemēram: Piezīme. Saskaņā ar 6A001.a.1. pozīciju kontroli neattiecina uz: a. eholotēm, kas darbojas vertikāli zem aparāta un kurām nav skenēšanas funkcijas, kas pārsniedz ±20°, paredzētas tikai ūdens dziļuma mērījumiem, attāluma noteikšanai līdz iegremdētam vai nogrimušam objektam vai zivju meklēšanai; b. akustiskām bojām, tas ir: 1. akustiskām avārijas bojām; 2. skaņu eholotēm, kas paredzētas pārvietošanai vai novietošanai atpakaļ zemūdens pozīcijā. a. platjoslas batimetriskās zemūdens izpētes sistēmas jūras dibena topogrāfiskai kartografēšanai, kam ir visi šie raksturlielumi: 1. paredzētas mērījumiem leņķī, kas lielāks par 20° no vertikāles; 2. paredzētas mērījumiem dziļumā, kas pārsniedz 600 m no ūdens virsmas; un 3. paredzētas, lai nodrošinātu jebko no še turpmāk minētā: a. saliktu staru kūli, kurā katrs no tiem nepārsniedz 1,9°; vai b. datu precizitāti, kas augstāka par 0,3 % no ūdens dziļuma mērījumu kopas, kā vidējo lielumu no atsevišķiem mērījumiem kopā; b. objektu atklāšanas vai atrašanās vietas noteikšanas sistēmas, kam ir kāds no šiem raksturlielumiem: 1. raidīšanas frekvence, mazāka par 10 kHz; 2. skaņas spiediena līmenis, lielāks par 224 dB (standarts 1 μPa uz metru), ar darba frekvenču joslu no 10 kHz līdz 24 kHz, ieskaitot; 3. skaņas spiediena līmenis, lielāks par 235 dB (standarts 1 μPa uz metru), ar darba frekvenču joslu no 24 kHz līdz 30 kHz, ieskaitot; 4. formējošā akustiskā starojuma kūlis, mazāks par 1° pa jebkuru asi, darba frekvence, mazāka par 100 kHz; 5. nodrošina skaidru attēlu no dziļuma, kas pārsniedz 5 120 m; vai 6. paredzētas darba spiedienam, kāds ir dziļumā, kas pārsniedz 1 000 m, un ir aprīkotas ar sensoriem, un kam piemīt kāda no šīm īpašībām: a. spiediena dinamiskai kompensācijai; vai b. jutīgais elements nav izgatavots no svina cirkonāta titanāta; c. akustiskie projektori, ieskaitot sensora elementus, kuros ir pjezoelektriski, magnetostriktīvi, elektrostriktīvi, elektrodinamiski vai hidrauliski darba elementi, kas darbojas atsevišķi vai paredzēti savienojumiem; kam piemīt kādi no šiem raksturlielumiem: 1. piezīme. Kontroles režīmu akustiskajiem projektoriem, ietverot sensora elementus, kas paredzēti izmantošanai citās iekārtās, nosaka atbilstoši šo iekārtu kontroles režīmam. 2. piezīme. Saskaņā ar 6A001.a.1.c. pozīciju kontroli neattiecina uz elektroniskiem avotiem, kuri raida skaņu tikai vertikāli, vai uz mehāniskiem (piem., gaisa lielgabali vai tvaika trieciena lielgabali) vai ķīmiskiem (piem., eksplozīvi) akustiskiem avotiem. 1. momentānās izstarotās ‧akustiskās jaudas blīvums‧ ir lielāks par 0,01 W/mm2/Hz ierīcēm, kuru darba frekvences ir zemākas par 10 kHz; 2. momentānās izstarotās ‧akustiskās jaudas blīvums‧ ir lielāks par 0,001 W/mm2/Hz ierīcēm, kuru darba frekvences ir zemākas par 10 kHz; vai Tehniska piezīme. ‧Akustiskās jaudas blīvumu‧ nosaka, dalot akustiskās jaudas izejas lielumu ar izstarojošās virsmas laukuma un darba frekvences reizinājumu. 3. var novērst 22 dB un lielākus blakustrokšņus; d. akustiskās sistēmas, iekārtas un to īpašas sastāvdaļas, kas paredzētas, lai noteiktu atrašanās vietu virsūdens vai zemūdens kuģiem, paredzētas darbam par 1 000 m lielākā dziļumā, ar pozicionēšanas vidējo ģeometrisko kļūdu mazāku par 10 m, mērot 1 000 m attālumā; Piezīme. 6A001.a.1.d. pozīcijā ietilpst: a. iekārtas, kas dod viendabīgu signālu plūsmu starp divām vai vairākām bojām un hidrofonu sistēmu, kura ir uz kuģa vai zemūdenēs; b. iekārtas, kas punkta attāluma noteikšanai var automātiski koriģēt signāla izplatīšanās ātruma radītās kļūdas. 2. pasīvas uztveršanas sistēmas (parasti lietojumā ar citām aktīvām iekārtām saistītas vai nesaistītas), iekārtas vai tām īpaši konstruētas sastāvdaļas, tas ir: a. hidrofoni, kam piemīt kādi no šiem raksturlielumiem: Piezīme. Kontroles režīmu hidrofoniem, kas paredzēti izmantošanai citās iekārtās, nosaka saskaņā ar šo iekārtu kontroles režīmu. 1. tajos ir nepārtraukti, elastīgi sensori vai jutigi elementi; 2. iekļauti diskrētu jutīgu elementu elastīgi agregāti, kuru diametrs vai garums ir mazāks par 20 mm, bet attālums starp atsevišķiem elementiem ir mazāks par 20 mm; 3. to jutīgie elementi ir no: a. optiskām šķiedrām; b. "pjezoelektriska polimēra plēvēm", kas nav polivinilidēna fluorīdi (PVDF) un tā līdzpolimēri {P(VDF-TrFE) un P(VDF-TFE)}; vai c. elastīgiem pjezoelektriskiem kompozītmateriāliem; 4. ‧hidrofona jutība‧ jebkurā dziļumā bez paātrinājuma kompensācijas ir augstāka par 180 dB; 5. ja tie paredzēti darbam dziļumā, kas pārsniedz 35 m, ar paātrinājuma kompensāciju; vai 6. paredzēti darbam dziļumā, kas pārsniedz 1 000 m; Tehniskas piezīmes. 1. "Pjezoelektrisko polimēra plēvju" jutīgie elementi sastāv no polarizētās polimēra plēves, kas ir pārvilkta atbalsta rāmim vai spolei (caursitnim) un piestiprināta tai. 2. "Elastīgo pjezoelektrisko kompozītmateriālu" jutīgie elementi sastāv no pjezoelektriskām keramiskām daļiņām vai šķiedrām, kas apvienotas ar elektroizolāciju – akustiski caurspīdīgu gumiju, polimēru vai epoksīdsveķu savienojumu, kur savienojums ir būtiska jutīgā elementu daļa. 3. "Hidrofona jutība" ir definēta kā vidējā ģeometriskā izejas sprieguma decimāllogaritma no vidējā ģeometriskā izejas sprieguma pret 1 V vidējo ģeometrisko etalona spriegumu reizinājums ar 20, ja hidrofona sensors bez priekšpastiprinātāja ir ievietots virsmas viļņu akustiskā laukā ar vidējo ģeometrisko spiedienu 1 μPa. Piemēram, hidrofons ar -160 dB (etalona spriegums ir 1 V uz 1 μPa) dos 10–8 V izejas spriegumu attiecīgajā laukā, salīdzinājumā ar -180 dB jutību, kas dos izejā tikai 10–9 V. Tādējādi hidrofons ar -160 dB jutību ir labāks par hidrofonu ar jutību -180 dB. b. buksējamo akustisko hidrofonu bloki, kam ir kāds no šiem raksturlielumiem: 1. attālums starp hidrofonu grupām ir mazāks par 12,5 m vai to var "pārveidot", lai attālums starp hidrofonu grupām būtu mazāks par 12,5 m; 2. tie konstruēti vai ‧pārveidojami‧ darbam dziļumā, kas pārsniedz 35 m; Tehniska piezīme. 6A001.a.2.b.1. un 6A001.a.2.b.2. pozīcijā ‧pārveidojams‧ nozīmē iespēju mainīt vadu garumu vai savienojumus, kas ļauj mainīt hidrofonu grupas attālumus vai darba dziļumu. Šīs iespējas nodrošina: rezerves vadi, kas par 10 % pārsniedz kopējo vadu skaitu, hidrofonu grupu savstarpējā attāluma regulētāji bloki vai iebūvētas dziļuma limitētājas iekārtas, kuras ir regulējamas vai kontrolē vairākas hidrofonu grupas. 3. ir 6A001.a.2.d. pozīcijā minētie kursa noteicēji; 4. ir gareniski pastiprinātas bloku caurules; 5. ir samontēts bloks, kura diametrs mazāks par 40 mm; 6. ir daudzkārtīgi hidrofonu grupu signāli, paredzēti darbam dziļumā, kas pārsniedz 35 m, vai ir regulējams vai nomaināms dziļuma jutīgs elements darbam dziļumā, kas pārsniedz 35 m; vai 7. ir 6A001.a.2.a. pozīcijā minētie hidrofonu parametri; c. apstrādes iekārtas, kas īpaši paredzētas buksējamiem akustisko hidrofonu blokiem un kurām ir "lietotājam pieejama programmējamība" un spēja apstrādāt vai korelēt laika vai frekvenču grupu, ieskaitot spektrālo analīzi, digitālu filtrāciju un staru kūļa formēšanu, izmantojot ātros Furjē vai citus pārveidojumus vai procesus; d. kursa noteicēji, kam ir visas šīs īpašības: 1. kuru precizitāte ir augstāka par ± 0,5°; un 2. paredzēti darbam dziļumā, kas pārsniedz 35 m, vai ar regulējamu vai maināmu dziļuma jutīgu elementu darbam dziļumā, kas pārsniedz 35 m; e. jūras dibena vai līča kabeļu sistēmas, kam ir kāda no šīm īpašībām: 1. ir 6A001.a.2.a. pozīcijā minētie hidrofoni; vai 2. daudzkārtīgi hidrofonu grupu signālu moduļi, kam ir visas šīs īpašības: a. paredzēti darbam dziļumā, kas pārsniedz 35 m, vai ar regulējamu vai maināmu dziļuma jutīgu elementu darbam dziļumā, kas pārsniedz 35 m; un b. tos var operatīvi nomainīt ar buksējamu akustisko hidrofonu bloku moduļiem; f. datu apstrādes iekārtas, kas īpaši paredzētas jūras dibena vai līča kabeļu sistēmām, ar "lietotājam pieejamu programmējamību" un ar laika vai frekvences apstrādi un kolerāciju, ieskaitot spektrālo analīzi, digitālu filtrāciju un staru kūļa veidošanu, izmantojot ātros Furjē vai citus pārveidojumus vai procesus;